Tänases kokkuvõttes võtame kokku kaks turniiri, mis lõppesid vastavalt eile ja täna. Eile selgus seeniorite maailmameister Texas Holdem NL mängus. See turniir on alati pälvinud elava publikuhuvi, kuna pokkerilaudades võtavad istet paljud äärmiselt kogenud pokkerihundid, keda on teistel turniiridel pea võimatu kohata. Nii oli ka sel korral kohal 79-aastane Amarillo Slim Preston, kes näitas taakord head mängu, mis andis tunnistust, et oskused ei kao  aastatega kuhugile. Niisamuti püsisid turniiril kõrgendatud tähelepanu all Men Nguyen ja Tom McEvoy (olgu lisatud, et kõik kolm eelmainitut jõudsid ka rahadesse) ning turniiril osalemist ei pidanud paljuks ka kahekordne pokkeri maailmameister Johnny Chan. Kokku osales lausa 2218 mängijat - rohkem kui ealeski varem. Finaallauast kahjuks endised superässad puudusid ning võidu võttis pokkerimaailmas tundmatu Dan Lacourse (pildil).